Miks Galvanovskis

**Miks Galvanovskis** (dzimis  Jelgavā) ir latviešu dziedātājs. 

## Mūziķa darbība
Izglītību ieguvis Jelgavas 4. vidusskolā, kuru absolvējis 2016. gadā, kur apguvis klavieru un saksofona spēli. Muzikālo karjeru uzsāka 2015. gada novembrī, kad, būdams solists grupā “Ne citu rīt”, laida klajā savu pirmo patriotisko oriģināldziesmu “Latvija”. 2016. gada vasarā uzsāka solo karjeru, izdodot dziesmu “Pamosties vienam”, kas kļuva par *[[Radio SWH]]* raidījuma “Priekšnams” mēneša favorītu. Sekoja dalība dziesmu konkursā “Supernova 2017”, kur mūziķis startēja ar dziesmu *Runaway* un iekļuva šova pusfinālā.

2017. gada martā Galvanovskis uzsāka sadarbību ar dziedātāju *[[Patrisha|Patrishu]]*, un tika izdota dziesma "Sāpes nepāriet". 2017. gada maijā dziedātājs veltīja sirsnīgu dziesmu Mātes dienā "Māmiņai". 2017. gada vasarā tika uzsākta veiksmīga sadarbība ar producentu Kasparu Ansonu, izdodot dziesmu “Man nevajag daudz”. 2017. gada novembrī dziedātājs uzsāka jaunu muzikālo projektu ar nosaukumu "Jauno mūziķu apvienība", kurā piedalījās septiņi jaunie mūziķi vecumā no 16 līdz 20 gadiem, iedziedot latviešu tautasdziesmu "Div' dūjiņas gaisā skrēja".

2017. gada decembrī tika izdota mūziķa debijas albuma pirmais singls "Take Me Home" sadarbībā ar producentu Reini Briģi, bet 2018. gada aprīlī sadarbībā ar šo pašu producentu tika izdots mūziķa debijas albums. Tas sastāv no astoņām orģināldziesmām: "Slave", "By the lake", "Without you", "Somebody who has been", "I remember", "All we got", "Take me home" un "With all my heart". 

2019. gada augusts mūziķis izdeva savu otro albumu — šoreiz EP ierakstu. Albums “No 2 līdz 5” sastāv no piecām orģināldziesmām: “Mosties”, “Nenopietna dziesma”, “Sagūstīts, bet nenotverts”, “Sev ienaidnieks” un “Zudusi balss”.

2022. gada 5. februārī piedalījās konkursa "Supernova 2022" pusfinālā. Tiesības piedalīties ieguva skatītāju priekšatlases kārta, kurā klausītājiem bija iespēja izvēlēties vienu no 10 izpildītājiem un dziesmām, kuru tālākai kārtai nebija izvirzījusi žūrija. Kvalificējās konkursa finālam. Konkursa finālā ieguvis 4. vietu.

2023. gada rudenī sarakstījis hītu "Par Savu Zemi Saukt", par kuru ieguvis arī Zelta mikrofonu nominācijā “Elvi” gada dziesma. 

2024. gada februārī izdevis jaunu singlu "Stulbā sirdsapziņa", martā prezentējis savu jaunāko (trešo) albumu "Bohēmas dienasgrāmata", kurā apkopojis 12 dziesmas, no senākiem, jau iepazītiem krājumiem, līdz pat svaigām melodijām - "Visu Februāri", "Par savu zemi saukt", "25", u.c.

Aprīlī izsludinājis savu pirmo lielkoncertu Palladium Rīga, ar līdzīgu nosaukumu - "Bohēmas dienasgrāma". Koncertā piedzīvots gan ugunīgs šovs, gan arī mūzikas daudzveidība.  

Piedalījies dažādos TV šovos, mūzikas festivālos *Summer Sound*, *Positivus*, u.c., veidojis muzikālas sadarbības ar mūziķiem - Singapūras Satīns, Sudrabu Sirds, xantikvariāts, VIŅA, goča (plašāk pazīstams kā Grandmasters Neons), u.c. 

2025. gadā ieguvis 5. vietu Latviešu radio dziesmu topā ar dziesmu "Stulbā sirdsapziņa". 2025. gada novembrī tapa zināms, ka M. Galvanovskis piedalīsies konkursā Supernova 2026 ar dziesmu "Cruel Angel".

## Atsauces

## Ārējās saites
* Miks Galvanovskis izrades.lv